దీపికా చిఖ్లియా

దీపికా చిఖ్లియా టోపివాలా, మహరాష్ట్రకు చెందిన టీవి సినిమా నటి, రాజకీయ నాయకురాలు. హిందీ, తెలుగు, తమిళ, కన్నడ, బెంగాలీ సినిమాలలో నటించిన దీపిక, రామానంద్ సాగర్ రూపొందించిన టివి సీరియల్ రామాయణంలో సీత పాత్రలో నటించి గుర్తింపు పొందింది. తెలుగులో 1989లో వచ్చిన యమపాశం, 1991లో వచ్చిన బ్రహ్మర్షి విశ్వామిత్ర సినిమాలలో నటించింది. 1991లో భారతీయ జనతా పార్టీ తరపున బరోడా లోకసభ నియోజకవర్గం నుండి లోకసభ సభ్యురాలు ఎన్నికయింది.

జననం 
దీపికా మహారాష్ట్రలోని ముంబైలో జన్మించింది.

సినిమారంగం 
1983లో వచ్చిన సన్ మేరీ లైలా సినిమాలో తొలిసారిగా నటించిన దీపికా, రాజేష్ ఖన్నాతో రూపాయే దస్ కరోడ్, ఘర్ కా చిరాగ్, ఖుదాయి అనే మూడు హిందీ సినిమాలలో నటించింది. మలయాళంలో మమ్ముట్టితో 1986లో ఇతిలే ఇనియుమ్ వరు సినిమా,  కన్నడంలో శంకర్ నాగ్‌తో 1990లో హోస జీవన సినిమా, 1989లో అంబరీష్‌తో ఇంద్రజిత్ సినిమా, తమిళంలో ప్రభుతో 1992లో నంగల్ సినిమా, బెంగాలీ'లో ప్రోసెంజిత్ ఛటర్జీతో 1989లో ఆశా ఓ భలోబాషా సినిమాలో నటించింది.

2019 నవంబరులో వచ్చిన బాలా సినిమాలో పారి (యామీ గౌతమ్) తల్లిగా నటించింది. స్వాతంత్ర్య సమరయోధురాలు - సరోజినీ నాయుడు బయోపిక్‌లో నటిస్తోంది.

వ్యక్తిగత జీవితం 
శింగార్ బిందీ, టిప్స్ అండ్ టోస్ కాస్మెటిక్స్ యజమాని హేమంత్ టోపివాలా తో దీపిక వివాహం జరిగింది. వారికి ఇద్దరు కుమార్తెలు నిధి టోపీవాలా, జుహీ టోపీవాలా ఉన్నారు.

సినిమాలు

మూలాలు

బయటి లింకులు 
 పార్లమెంట్ ఆఫ్ ఇండియా వెబ్‌సైట్‌లో అధికారిక జీవిత చరిత్ర స్కెచ్
 
 
 

తెలుగు సినిమా నటీమణులు
బెంగాలీ సినిమా నటీమణులు
తమిళ సినిమా నటీమణులు
హిందీ సినిమా నటీమణులు
కన్నడ సినిమా నటీమణులు
భారతీయ సినిమా నటీమణులు
జీవిస్తున్న ప్రజలు
మహారాష్ట్ర మహిళలు
మహారాష్ట్ర సినిమా నటీమణులు
మహారాష్ట్ర రాజకీయ నాయకులు
భారతీయ జనతా పార్టీ రాజకీయ నాయకులు
17వ లోక్‌సభ సభ్యులు